b'\n_START_ARTICLE_\nPolinomas\n_START_PARAGRAPH_\nPolinomas arba daugianaris \xe2\x80\x93 algebrinis rei\xc5\xa1kinys \xe2\x80\x93 baigtin\xc4\x97 vienanari\xc5\xb3 suma. Kitaip tariant, daugianaris yra rei\xc5\xa1kinys, kuriame skai\xc4\x8diai ir kintamieji siejami sud\xc4\x97ties, atimties, daugybos ir k\xc4\x97limo nat\xc5\xabrinio skai\xc4\x8diaus laipsniu operacijomis. Pavyzd\xc5\xbeiui, 3x\xc2\xb2+3ax\xe2\x88\x925a+4 yra daugianaris. Daugianaris, susidedantis i\xc5\xa1 dviej\xc5\xb3 vienanari\xc5\xb3, vadinamas dvinariu arba binomu. Vienanaris yra laikomas atskiru daugianario atveju. Bendru atveju daugianaris u\xc5\xbera\xc5\xa1omas:_NEWLINE_Daugianari\xc5\xb3 suma ar sandauga yra naujas daugianaris. Daugianario ir bet kokio kito rei\xc5\xa1kinio sandauga yra lygi daugianar\xc4\xaf sudaran\xc4\x8di\xc5\xb3 vienanari\xc5\xb3 sandaug\xc5\xb3 su \xc5\xa1iuo rei\xc5\xa1kiniu sumai._NEWLINE_Kintam\xc5\xb3j\xc5\xb3 reik\xc5\xa1m\xc4\x97s, su kuriomis daugianario reik\xc5\xa1m\xc4\x97 pasidaro lygi nuliui, vadinamos daugianario \xc5\xa1aknimis._NEWLINE_Funkcija, kurios analitin\xc4\x97 i\xc5\xa1rai\xc5\xa1ka yra daugianaris, vadinama polinomine funkcija. Bet kurios polinomin\xc4\x97s funkcijos i\xc5\xa1vestin\xc4\x97 irgi yra polinomin\xc4\x97 funkcija.'